CELEX: 62015TN0234
Language: mt
Date: 2015-05-09 00:00:00
Title: Kawża T-234/15: Rikors ippreżentat fid-9 ta’ Mejju 2015 – Systema Teknolotzis AE vs Il-Kummissjoni

20150731045617012015/C 270/372342015TC27020150817MT01MTINFO_JUDICIAL20150509303121Kawża T-234/15: Rikors ippreżentat fid-9 ta’ Mejju 2015 – Systema Teknolotzis AE vs Il-Kummissjoni
 ---documentbreak--- C2702015MT3010120150509MT0037301312Rikors ippreżentat fid-9 ta’ Mejju 2015 – Systema Teknolotzis AE vs Il-Kummissjoni
   (Kawża T-234/15)2015/C 270/37Lingwa tal-kawża: il-Grieg
      Partijiet
   
   
      Rikorrenti: Systema Teknolotzis AE (Ateni, il-Ġreċja) (rappreżentant): E. Georgilas, avukat)
   
      Konvenuta: Il-Kummissjoni Ewropea
   
      Talbiet
   
   Ir-rikorrenti titlob lill-Qorti Ġenerali jogħġobha:
   
            —
         
         
            tilqa’ dan ir-rikors;
         
      
            —
         
         
            tannulla d-deċiżjoni tal-Kummissjoni tal-10 ta’ Marzu 2015 [SG-Greffe(2015) D/3003/11 Marzu 2015] dwar l-irkupru mingħand ir-rikorrenti ta’ somma totali ta’ seba’ mija u sittax-il elf u tliet mija u erbgħa u tletin EURO u ħames ċenteżmi (EUR 716334,05) bl-interessu u
         
      
            —
         
         
            tikkundanna lill-konvenuta għall-ispejjeż sostnuti mir-rikorrenti.
         
      
      Motivi u argumenti prinċipali
   
   Insostenn tar-rikors tagħha, ir-rikorrenti tinvoka tliet motivi.
   
            1.
         
         
            L-ewwel motiv huwa bbażat fuq il-ksur tal-Artikolu 89 tar-Regolament 1268/2012 (
                  1
               ) u tal-obbligu ta’ motivazzjoni (Artikolu 296 TFUE). Ir-rikorrenti ssostni li d-deċiżjoni kkontestata ma hijiex motivata biżżejjed, speċjalment u speċifikament, iċ-ċaħda tat-talba tar-rikorrenti li tirrigwarda l-irkupru tad-dejn tagħha fil-kuntest ta’ ftehim ta’ riżoluzzjoni ta’ seba’ snin; dwar il-proġetti PlayMancer u MOBISERV. Bl-istess mod, għall-proġett PowerUp, hija tikkostitwixxi deċiżjoni impliċita ta’ ċaħda tat-talba tal-irkupru tal-ammont dovut fuq tliet snin.
         
      
            2.
         
         
            It-tieni motiv huwa bbażat fuq użu żbaljat, fin-nuqqas ta’ qbiż tal-limiti tas-setgħa diskrezzjonali u ta’ ksur tal-prinċipju ta’ amministrazzjoni tajba. Ir-rikorrenti ssostni li l-Kummissjoni ma ħaditx inkunsiderazzjoni fatturi importanti meta hija adottat id-deċiżjoni kkontestata, li hija ma ħaditx inkunsiderazzjoni fatti essenzjali li ġew sottomessi lilha u li hija adottat soluzzjonijiet li wasslu inevitabbilment għar-rovina finanzjarja tar-rikorrenti.
         
      
            3.
         
         
            It-tielet motiv huwa bbażat fuq ksur tal-prinċipju ta’ proporzjonalità. Ir-rikorrenti ssostni li d-deċiżjoni kkontestata ma hijiex miżura neċessarja sabiex jintlaħaq l-għan baġitarju mixtieq. Id-deċiżjoni teffetwa b’mod eċċessiv l-interessi vitali tar-rikorrenti u thedded l-eżistenza per se tagħha kif ukoll l-kapaċità ta’ funzjonament bħala negozju u dik ta’ produzzjoni.
         
      (
         1
      )	Regolament ta’ Delega tal-Kummissjoni (UE) Nru 1268/2012 tad-29 ta’ Ottubru 2012 dwar ir-regoli tal-applikazzjoni tar-Regolament (UE, Euratom) Nru 966/2012 tal-Parlament Ewropew u tal-Kunsill dwar ir-regoli finanzjarji applikabbli għall-baġit ġenerali tal-Unjoni (ĠU L 362 tal-31 ta’ Diċembru 2012, p. 1).